text: Gylle truede å
  19 marts 2012 kl. 15.18
  En gylleforurening truede ved middagstid i dag Søderup Å ved Rødekro.
  Landmanden var ved at sprede gylle på marken i formiddags. Han førte gyllen ned på marken i et rør, så han ikke behøvede at køre helt op til tanken, hver gang han skulle fylde gyllevognen.
  Men der gik hul på røret, og gyllen løb ned i den lille å.
  Landmanden var hurtig og lavede en dæmning over åen, så han kunne suge al spildet op i tankvogne, før det løb videre til Søderup å.
  Dermed blev udslippet begrænset til den lille sidegren af åsystemet.
  